stanford-oval/wikipedia huggingface dataset:
עין גדי (קיבוץ)
הערות שוליים

1 2  אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור 
סוף דצמבר 2024 (אומדן), בכל יתר היישובים - לפי טבלה שנתית של למ"ס עבור

סוף 2023.
↑  הנתונים לפי טבלת מדד חברתי כלכלי של למ"ס נכון לשנת 2021
↑  כאמור באתר הקיבוץ עין גדי מופיעה במקרא בספר שמואל א', פרק כ"ג, פסוק כ"ט, ספר שמואל א', פרק כ"ד, פסוק א', ספר יחזקאל, פרק מ"ז, פסוק י', ספר דברי הימים ב', פרק כ', פסוק ב' ומגילת שיר השירים, פרק א', פסוק י"ד
↑  מאיר פעיל, עצמאות תש"ח-תש"ט, הוצ' משרד הבטחון, 1990, עמ' עמ' 105-106
↑  פעולה להחזרת עדר עין גדי גרמה לתקרית דמים בגבול, מעריב, 3 ביוני 1954
↑  עיתון דבר משק עין-גדי למבני קבע.
↑  מנחם תלמי ואפרים תלמי,"כל הארץ-לכסיקון גאוגרפי ישראלי", הוצאת עמיחי, ספטמבר 1966,עמוד 504
↑  ניר חסון, 40 שנה לכביש ים המלח, והטבע מאיים לחסלו, באתר הארץ, 10 באפריל 2015.
↑  חשמל הוזרם לעין גדי, על המשמר, 14 בינואר 1968
↑  מלון בן 100 חדרים ייבנה בעין־גדי, דבר, 6 באוקטובר 1968
↑   יורם גביזון, הבולען ה-6,001: היישוב הראשון בישראל שעלול ליפול בגלל אסון אקולוגי, באתר TheMarker‏, 1 במאי 2017
↑  הבאובב של עין גדי
↑  צפריר רינת, אמנת המים החדשה תציל את שמורת עין גדי, או תהרוס אותה, באתר הארץ, 5 בינואר 2004.
↑  דוד הכהן, דו"ח: ניתן לפתור המחלוקת על מי שמורת עין גדי, באתר ynet, 3 באוגוסט 2004.
↑  מנכ"ל רשות הטבע והגנים הקים ועדה מקצועית לנושא מי עין גדי, אתר רשות שמורות הטבע
↑  מי הנחלים והמעיינות בעין גדי יושבו אל הטבע, אתר רשות שמורות הטבע.
צפריר רינת, נחל דוד המתייבש מחכה למים של עין גדי, באתר הארץ, 22 במאי 2007.
↑  הסכם עין גדי יוצא לדרך
↑  נווה המדבר בעין גדי מיובש בחסות - מפעל מי עין גדי ו...רשות הטבע והגנים, אתר החברה להגנת הטבע
↑  עדי חשמונאי, נחל עין גדי שב לחיים, באתר nrg‏, 8 בנובמבר 2009.
| --- | --- |
בקרת זהויות :  NLI: 987007372731505171  VIAF: 5189150943154826760004   WorldCat (עם VIAF): 5189150943154826760004
Dailymotion

| --- | --- |


 סוג:  שיתוף וידאו באינטרנט 
 תקופת הפעילות:  15 במרץ 2005 – הווה (19 שנים) 
 מייסדים:  Olivier Poitrey, בפסקה זו רשומה אחת נוספת שטרם תורגמה 
 בעלות:  ויוונדי 
 www.dailymotion.com
 
Dailymotion הוא פלטפורמה אינטרנטית לשיתוף וידאו בבעלות חברת Vivendi (אנ'). האתר נוסד ב-2005 ובדומה לפלטפורמות דומות כיוטיוב ו-vimeo, מאפשר לגולשיו להעלות, לשתף ולצפות בסרטוני וידאו.
המשרד הראשי של החברה המנהלת את האתר, הקרויה באותו שם, ממוקם בפריז שבצרפת, אך החברה מחזיקה מספר משרדים ומרכזי פיתוח גם בניו יורק, לונדון, סן פרנסיסקו, סינגפור ואביג'ן.
היסטוריה

החברה האחראית על פיתוח האתר נוסדה במרץ 2005 על ידי בנז'מן בז'בום ואוליבייה פואטרה כסטארטאפ עם סכום התחלתי של 6,000 אירו (9,271 דולר באותם הימים). מאוחר יותר, קיבלה החברה מימון ממספר מקורות, וביניהן קרנות ההון-סיכון הצרפתיות Atlas Venture (אנ') ו-Partech International. ב-2009 קיבלה החברה מימון מממשלת צרפת דרך קרן השקעה אסטרטגית בבעלותה.
בינואר 2011, רכשה חברת אורנג' הצרפתית כ-49% ממניות החברה בסכום של 62 מיליון אירו. שנתיים לאחר מכן, רכשה אורנג' את יתר המניות בחברה. באותה השנה (2013), ניסתה חברת יאהו! לרכוש חלק ניכר ממניות החברה מידי אורנג' אך המהלך טורפד על ידי הממשלה הצרפתית.
ב-2015 נרכשו 80% ממניות החברה על ידי תאגיד המדיה הצרפתי Vivendi. הנתח של Vivendi בחברה הוגדל ל-90% בספטמבר של אותה השנה.
ב-2020 הוכרז על שיתוף פעולה בין Dailymotion לבין יצרנית הסלולר הסינית שיאומי במהלכו תינתן גישה לסרטונים מתוך האתר למשתמשי האפליקציה Mi Video.
זכויות יוצרים

מאז הקמתו, אופיין האתר במדיניות מתירנית יותר בכל הנוגע לפרסום תכנים המוגנים בזכויות יוצרים לעומת המתחרה יוטיוב. כתוצאה מכך, נקלעה החברה המנהלת את האתר למספר תסבוכות משפטיות שאף גררו את חסימת האתר במספר הזדמנויות.
ב-2007, קבע בית המשפט העליון בפריז כי האתר היה אחראי להפרת זכויות יוצרים. השופטים טענו כי בעלי האתר היו מודעים לכך שמתפרסם באתרם תוכן פיראטי אך לא נקטו בצעדים משמעותיים בנושא ובכך עודדו את משתמשי האתר להפר זכויות יוצרים. ב-2014 הטיל בית הדין לערעורים בפריז קנס בסכום של 1.3 מיליון אירו על החברה, בטענה כי האתר הפר את זכויות היוצרים של ערוץ הטלוויזיה הצרפתי TF1 וערוץ החדשות LCI בכך שלא טיפל כיאות במשתמשים אשר העלו תוכן פיראטי לאתרם.
ב-2017 נחסמה לצמיתות הגישה לאתר ברוסיה בעקבות צו שהוטל על ידי בית המשפט העירוני של מוסקבה, עקב הפרה חוזרת ונשנית של חוקי זכויות היוצרים הנהוגים במדינה.
הערות שוליים

↑  Confirmed: Orange acquires 49% of DailyMotion for €59 million, rest to follow, TechCrunch (באנגלית אמריקאית)
↑  Orange Acquired Dailymotion For $168 Million By Buying Out Remaining 51% Stake [Update: Orange Confirms], TechCrunch (באנגלית אמריקאית)
↑  Alanna Petroff, Yahoo takeover plan rebuffed by France, CNNMoney, ‏2013-05-02
↑  Dailymotion and Xiaomi Partner for a Global Content Distribution Deal, MarTech Series, ‏2020-09-02 (באנגלית אמריקאית)
↑  DailyMotion: a »hosting provider » liable for copyright infringement | Juriscom, web.archive.org, ‏2016-06-03
↑  Vladimir Kozlov, Vladimir Kozlov, Russia Blocks Vivendi’s DailyMotion, Citing Copyright Breach, The Hollywood Reporter, ‏2017-01-26 (באנגלית אמריקאית)
נשיונל סמיקונדקטור

| --- | --- |


מעבד תוצרת החברה, מדגם NS32016 שפותח בישראל
 נתונים כלליים
 תקופת הפעילות:  1959–2011 (כ־52 שנים) 
 חברת אם:  טקסס אינסטרומנטס 
 מיקום המטה:  סנטה קלרה 
 ענפי תעשייה:  תעשיית המוליכים למחצה 
 מוצרים עיקריים:  מוליך למחצה 
 מנכ"ל:  Charles E. Sporck 
  
 www.national.com
 
נשיונל סמיקונדקטור (באנגלית: National Semiconductor Corporation) הייתה יצרנית אמריקאית של מוליכים למחצה, מסנטה קלרה, קליפורניה. החברה ייצרה מעגלים משולבים לניהול צריכת חשמל, דרייברים לתצוגה, מגברי שמע, ממשקי תקשורת ופתרונות המרת נתונים. השווקים המרכזיים שלה כללו מכשירים אלחוטיים, צגים ומגוון מוצרי אלקטרוניקה, לרבות יישומי רפואה, רכב, תעשייה ויישומי בדיקה ומדידה.
ב-23 בספטמבר 2011, בעקבות רכישתה הפכה החברה לחלק מחברת "טקסס אינסטרומנטס", כחטיבת "עמק הסיליקון" שלה.
היסטוריה > השנים הראשונות

נשיונל סמיקונדקטור נוסדה בדנברי, קונטיקט, על ידי ד"ר ברנרד ג'יי רות'ליין ב-27 במאי 1959, כאשר הוא ושבעה עמיתים, אדוארד נ. קלארק, ג'וזף ג'יי גרובר, מילטון שניידר, רוברט ל. הופקינס, רוברט ל. קוך, ריצ'רד ר. ראו וארתור ו. סיפרט, עזבו את עבודתם בחטיבת המוליכים למחצה של תאגיד "ספרי ראנד".
בעקבות הקמת החברה החדשה הגישה ספרי ראנד" תביעה נגד "נשיונל סמיקונדקטור" בגין הפרת פטנטים. התביעה גרמה לירידת ערך מניות החברה, דבר שאפשר לפיטר ג'יי ספראג' לרכוש את השליטה והוא מונה ליו"ר כאשר היה בן 27 בלבד.
בשנת 1965 רכשה "נשיונל סמיקונדקטור" את חברת "מולקטרו" שנוסדה בשנת 1962 בסנטה קלרה, קליפורניה, על ידי ג'יי נאל ודי ספיטלהאוס, שהועסקו בעבר בחברת "פיירצ'יילד סמיקונדקטור". הרכישה גם הביאה ל"נשיונל סמיקונדקטור" שני מומחים בטכנולוגיות מוליכים למחצה ליניאריים, רוברט וידלר ודייב טלברט, שגם הם הועסקו בעבר בפיירצ'יילד. רכישת "מולקטרו" סיפקה לנשיונל סמיקונדקטור את הטכנולוגיה להיכנס לתחום המעגלים המשולבים המונוליטיים.
בשנת 1968, העבירה החברה את המטה שלה מדנברי, קונטיקט, לסנטה קלרה, קליפורניה. עם זאת, כמו חברות רבות, היא שמרה על רישומה כתאגיד בדלאוור, מסיבות משפטיות ופיננסיות.
היסטוריה > בשנות ה-80 וה-90

בשנות ה-80 של המאה ה-20 זכתה החברה להצלחה רבה והייתה בעלת נתח שוק של 25% משוק המיקרו-מעבדים העולמי, שנייה אחרי מוטורולה סמיקונדקטור ולפני אינטל. בשנת 1987 רכשה את "פיירצ'יילד סמיקונדקטור" והרחיבה את סל המוצרים שלה. באותה תקופה שולבו מוצרי החברה במגוון רחב של מוצרים כולל מדפסות, מוצרי תקשורת, ציוד משרדי, תחנות עבודה ועוד. לקראת סוף העשור נפגעו עסקי החברה עקב איבוד החדשנות וייצור מוצרים שהועתקו בקלות הביאו לתחרות גוברת מתד חברות מוליכים למחצה יפניות, ואחר כך גם חברות מטאיוון ומקוריאה הדרומית. בנוסף סבלה החברה מעודף כושר ייצור.
ב-27 במאי 1991 הוחלף צ'ארלס אי. ספורק על ידי גיל אמיליו כמנכ"ל ונשיא. אמיליו היה אז נשיא חטיבת המוליכים למחצה של רוקוול אינטרנשיונל והיה בעל תואר דוקטור בפיזיקה מהמכון הטכנולוגי של ג'ורג'יה. אמיליו הועסק אף הוא בעבר בפיירצ'יילד. הוא נפטר מקווי מוצרים ונכסים שלא היה בעסקי הליבה של החברה או שלא הייתה לה מומחיות בהם, והפנה את החברה לעבר מומחיות הליבה שלה - מוליכים למחצה אנלוגיים. הוא גם עסק בהפחתת עלויות המכירה, שיפור ניצול הקיבולת, הפחתת ביזבוז והפחתת זמן הגעה לשוק (אנ') של מוצרים חדשים. מתקנים מיותרים נמכרו ואוחדו, בהם המפעל בישראל.
עם התקדמות הארגון מחדש, החברה הגדילה את ההכנסות מדי שנה. בשנת 1994 נשיונל סמיקונדקטור תחת אמיליו רשמה שיא הכנסות נטו של 2.29 מיליארד דולר. זו הייתה גם תקופה שבה חברות מוליכים למחצה בארצות הברית חזרו להוביל את השוק. אמיליו חילק את המוצרים לשתי חטיבות: Standard Products Group שכללה שבבי לוגיקה וזיכרון ברווחיות נמוכה - שהיו רגישים יותר לביקוש מחזורי; וקבוצת תקשורת ומחשוב שכללה שבבים אנלוגיים ועיבוד אותות ספרתי בעלי רווחיות גבוהה ובעלי ערך מוסף. בשנת 1996 נענה אמיליו להזמנה מחברת "אפל", שהייתה לקוחה של "נשיונל סמיקונדקטור", להצטרף לדירקטוריון שלה. בעיות ב"אפל" הניעו מאוחר יותר את הדירקטוריון להזמין את אמיליו לקחת על עצמו את תפקיד המנכ"ל, שאותו קיבל בפברואר 1996, ו"נשיונל סמיקונדקטור" הודיעה על התפטרותו מתפקידי נשיא, יו"ר ומנכ"ל החברה.
ב-11 במרץ 1997 הודיעה החברה על מכירת פעילות "פיירצ'יילד" תמורת 550 מיליון דולר. "פיירצ'יילד" ייצרה מה שהיה בעיקר חלק Standard Products Group ברווחיות נמוכה. ב-17 בנובמבר 1997 הודיעו "נשיונל סמיקונדקטור" ו"סייריקס" (Cyrix) על מיזוג החברות. "סייריקס" התמחתה בפיתוח וייצור מעבדים המתחרים במעבדים של "אינטל", בהם התחרתה בעיקר עם מחיר נמוך יותר. הרכישה של Cyrix הפכה את "נשיונל סמיקונדקטור" ממשתפת פעולה למתחרה של אינטל. לאחר שנתיים Cyrix נמכרה לחברת VIA Technologies מטאיוון.
היסטוריה > במאה ה-21

בתחילת המאה ה-21 התמקדה החברה בפיתוח וייצור מוצרי מערכת על שבב ייעודיים, בהם שבבים להתקני גישה לאינטרנט, לממירים דיגיטליים ולמסופי רשת. בין השאר הייתה ספקית של חברת המחשבים הגדולה בעולם באותה עת - "קומפאק", ושל "Acer". בתקופת בועת הדוט-קום הציגה החברה רווחים גבוהים, אך עם התפצצות הבועה חוותה ירידה מהירה במכירות. בפברואר 2003 הודיעה על פיטורי 500 עובדים ומכירת חטיבת כלי המידע.
באפריל 2011 הודיעה טקסס אינסטרומנטס שהיא רוכשת את נשיונל סמיקונדקטור תמורת 6.5 מיליארד דולר. באותה עת העסיקה החברה 5,000 עובדים.
נשיונל סמיקונדקטור ישראל > הקמת מרכז הפיתוח ומפעל הייצור

בשנת 1978 הקימה החברה מרכז מחקר ופיתוח בהרצליה פיתוח בראשות צבי סוחה, מהנדס אלקטרוניקה ומחשבים בוגר אוניברסיטת קליפורניה. עובד נוסף שגויס באותה עת במטה החברה בסנטה קלרה היה גיורא ירון, שקידם הרעיון להקים גם מפעל ייצור בישראל ויחד עם קבוצת מהנדסים ישראלים גיבש תוכנית מפורטת, אך ביוני 1981, בעקבות האטה כלכלית בארצות הברית הקפיאה החברה את התוכנית להקמת המפעל. לאחר פנייה לנשיא החברה צ'ארלי ספורק, במרץ 1983 התקבל אישור לתוכנית. בינתיים פרש צבי סוחה מניהול המעבדה בישראל וב-1982 מונה גיורא ירון גם למנהל מרכז הפיתוח בהרצליה. שטח מתאים להקמת המפעל אותר בעיירת הפיתוח מגדל העמק. שם קיבלה החברה הטבות מס וקרקע בהנחה. פייר למונד, מנכ"ל נשיונל סמיקונדקטור באותה תקופה, שהיה מהנדס צרפתי, סיפר בראיון כי להחליט להקים את המפעל במגדל העמק גם כיוון שהתיידד עם שאול עמור, ראש העירייה שהיה דובר צרפתית.
לאחר שלוש שנות הקמה נחנך המפעל בספטמבר 1986. בשלב הראשון השקעו כ-50 מיליון דולר בהקמת המפעל, בהמשך הוקמו חדרים נקיים נוספים, ובסך הכל כ-120 מיליון דולר עד שנת 1990.
נשיונל סמיקונדקטור ישראל > מכירת המפעל והקמת טאואר סמיקונדקטור

המפעל החל לייצר בשנת 1987 והעסיק כ-300 עובדים. בין מוצריו היו שבבים שפתחו בישראל, בהם סדרת המעבדים NS32000 (אנ'), שהייתה הראשונה בעולם שתוכננה מראש כמעבד של 32 סיביות. על פיתוח זה זכתה החברה בפרס רוטשילד.
החל מסוף שנות ה-80 נקלעה חברת האם בארצות הברית לקשיים והחלה בפיטורים, שתחילה לא פגעו בפעילות בישראל. בשנת 1990 החלה בצמצומים גם בישראל ופיטרה עשרות עובדים. וגם מפעל הייצור היה בסכנת סגירה. גיורא ירון החל לחפש שותפים אסטרטגיים שירכשו את המפעל. בין השאר גייס את ג'ק טראמל מייסד חברת המחשבים "קומודור", את משפחת פדרמן וחברת אל-אופ ואת ממשלת ישראל. מנכ"ל חדש שמונה לחברת האם בארצות הברית, גיל אמיליו, טען שהוא פועל בניגוד עניינים, ובמרץ 1992 התבקש להתפטר מתפקידו. השליטה במפעל נמכרה לבסוף לחברת DSSI ‏ (Data Systems & Software), חברת החזקות אמריקאית בתחום הטכנולוגיה שהוקמה על ידי איש העסקים ג'ורג' מורגנשטרן ועיקר פעילותה היה בישראל והוא החל לפעול בשם טאואר סמיקונדקטור.
המפעל המשיך לייצר עבור "נשיונל סמיקונדקטור" והיא הייתה הלקוחה הגדולה ביותר שלו במשך שנים רבות, והיא גם החזיקה בו מניות מיעוט, אותן מכרה בהדרגה במשך השנים. בהמשך רכשה "החברה לישראל" את השליטה בו מ-DSSI.
נשיונל סמיקונדקטור ישראל > המשך פעילות מרכז הפיתוח עד סגירתו

מרכז הפיתוח בהרצליה המשיך לפעול ועסק בפיתוח מעבדים ומוצרי מערכת על שבב עבור יישומי תקשורת, רשתות נתונים ואבטחת מידע. בשנת 2000 עבדו במרכז הפיתוח 200 עובדים והחברה פתחה גם משרד מכירות בישראל, שעסק במכירה למפיצים בישראל ומכירה ללקוחות OEM שכללו בין השאר בישראל את מוטורולה ישראל, טלרד, ECI Telecom ותדיראן. באותה שנה קיבל המרכז גם את האחריות לפיתוח ותמיכה בתחום הממירים הדיגיטליים. לאחר התפוצצות בועת הדוט-קום צומצמה הפעילות ופוטרו עובדים.
במרץ 2005 הודיעה "נשיונל סמיקונדקטור" כי היא מוכרת את מרכז הפיתוח בישראל לחברת השבבים הטייוואנית "וינבונד" (Winbond Electornics), תמורת כ-65 מיליון דולר במזומן. באותה עת הועסקו בו 150 עובדים.
עיקרון ראשוני

בפילוסופיה ובמדע, עיקרון ראשוני הוא טענה או הנחה בסיסית שלא ניתן להסיק מכל טענה או הנחה אחרת, ואשר ממנו מוסקים כל הטענות וצורותיהן באותו התחום בעולם. חשיבת עקרונות ראשוניים היא שיטה לפתירת בעיות אשר פורסמה והוזכרה רבות על ידי היזם והמיליארדר אילון מאסק. העקרונות הראשונים בפילוסופיה הם מן גישת המניע הראשון, שנלמדו על ידי אריסטוטלים, וגרסאות ניואנסיות של עקרונות ראשונים מכונים אקסיומות על ידי קנטיאנים.
במתמטיקה ובלוגיקה פורמלית, עקרונות ראשונים מכונים אקסיומות או הנחות יסוד. בפיזיקה ובמדעים אחרים, אומרים שעבודה תאורטית היא מעקרונות ראשונים, או מהתחלה, אם היא מתחילה ישירות ברמה של מדע מבוסס ואינה מניחה הנחות כמו מודל אמפירי והתאמת פרמטרים.
בהיגיון פורמלי

במערכת לוגית פורמלית, כלומר, קבוצה של טענות התואמות זו את זו, ייתכן שניתן להסיק חלק מהאמירות מהצהרות אחרות. לדוגמה, בסילוגיזם, "כל בני האדם הם בני תמותה; סוקרטס הוא אדם; סוקרטס הוא בן תמותה" ניתן להסיק את הטענה האחרונה מהשתיים הראשונות.
עיקרון ראשון הוא אקסיומה שלא ניתן להסיק מאף אחת אחרת בתוך אותה מערכת. הדוגמה הקלאסית היא של היסודות של אוקלידס; שמהן ניתן להסיק מאות הנחות גאומטריות.
בהיגיון פורמלי > אנליזת עקרונות ראשוניים ביצירת חדשנות

אנליזת עקרונות ראשוניים, היא שיטת חשיבה לפתרון בעיות אשר הוצעה על ידי היזם המיליארדר אילון מאסק לפתירת בעיות שלעיתים קרובות מכונות כ"בלתי אפשריות", ובנוסף משמשת רבות יזמים מצליחים רבים ברחבי העולם כגון לארי אליסון וג'נסן הואנג.
בהיגיון פורמלי > אנליזת עקרונות ראשוניים ביצירת חדשנות > תהליך החשיבה לפתירת בעיות ממשיות

אנליזת עקרונות ראשונים מתבצעת על ידי פירוק בעיה או שאלה לאמיתות הבסיסיות שלה ובנייתה מחדש בצורה פשוטה וברורה יותר אשר מסתמכת על אמיתות בסיסיות, ואשר מהן מוסקות כל שאר האמיתות המתבטאות בצורותיהן השונות בעולם. היא מיועדת כדי להימנע מדעות קדומות חסרות בסיס מציאותי (לדוגמה, הטענה כי פתרונות מוצלחים אינן נעשו בעבר מעולם) אשר מסתירות את המציאות האובייקטיבית של פתרון והבנת הבעיה אשר אין לה עוררין מדעי ריאליסטי שהוכיח אותה כשגויה (בהייתכן ואכן קיימת).
השיטה כוללת:
העלאת שאלה או בעיה אשר נדרשים או מעוניינים לפתור או לענות עליה.
פירוק השאלה או הבעיה לגורמים הבסיסיים ביותר שלה באמצעות שאלה חזרתית של "מהם המרכיבים הבסיסים בנושא זה?" או באמצעות טכניקת חמש שאלות מדוע כדי לחפור לאמת עמוקה יותר עד למציאת עיקרון ראשוני.
הטלת ספק בהנחות המקובלות בחברה אשר לעיתים מסתירות את העיקרון הראשוני האחראי לה עם מסקנות חסרות בסיס מדעי או אימפריאלי.
בנייה מחדש של פתרון חדשני מהעקרונות הראשונים באמצעות שילובן בצורה יצירתית וחדשנית תוך כדי השוואה חזרתית עם האמיתות הבסיסיות הללו.
בהיגיון פורמלי > אנליזת עקרונות ראשוניים ביצירת חדשנות > אימות זיהוי עיקרון ראשוני

אינו מסוגל להתפרק יותר מבלי לאבד ממשמעותו החיונית.
רלוונטי בצורה אוניברסלית בתוך תחום עיסוקו.
נתמך על ידי הוכחות לוגיות ובעלות יכולת בדיקה.
נשאר נכון ללא תלות בהקשר או פרספקטיבה.
ניתן לשימוש לצורך הפקת תופעות מסובכות יותר.
בהיגיון פורמלי > אנליזת עקרונות ראשוניים ביצירת חדשנות > דוגמאות של עקרונות ראשוניים נפוצים בעולם

בפיזיקה: חוקי התרמודינמיקה, חוק שימור האנרגיה.
במתמטיקה: אקסיומת תורת הקבוצות.
בביולוגיה: תאוריית התא, ותאוריית הברירה הטבעית.
בהיגיון פורמלי > אנליזת עקרונות ראשוניים ביצירת חדשנות > אתגרים בזיהוי עיקרון ראשוני

דעות קדומות אישיות יכולות להסתיר את האמת האובייקטיבית אשר מרכיבה את המציאות .
דרושה אנרגיה מחשבתית רבה בהשוואה לחשיבה אנלוגית הנפוצה יותר.
בהיגיון פורמלי > אנליזת עקרונות ראשוניים ביצירת חדשנות > אתגרים בשימוש תדירותי של חשיבת עקרונות ראשוניים

היכרות היסטורית והתפתחות הרעיונות בנושא.
הבנה עמוקה בתחום או העיסוק הנחקר.
יכולות חשיבה לוגית וחשיבה ביקורתית מפותחות.
בהיגיון פורמלי > אנליזת עקרונות ראשוניים ביצירת חדשנות > אסטרטגיות נוספות לפיתוח ולמידת עיקרונות ראשוניים

חיפוש אחר פרספקטיבות מגוונות ודעות המומחים בתחום.
היתעדכנות במחקרים אחרונים בתחום עיסוקך.
פיתוח הרגל של הטלת ספק בהנחות ובמסקנות, אפילו במוסכמות המקובלות באופן נרחב בדעת הקהל בעולם.
שימוש בניסויים מחשבתיים כדי לבדוק את מגבלות ההבנה שלנו.
פילוסופיה

בפילוסופיה "עקרונות ראשונים" הם מהסיבה הראשונה המכונה בדרך כלל עמדות וטיעונים אפריוריים, העומדים בניגוד למונחים, נימוקים או טיעונים אפוסטיורים, בכך שהראשונים פשוט מניחים ומתקיימים לפני תהליך החשיבה. והאחרונים נגזרים או מסיקים לאחר תהליך ההגיון הראשוני. עקרונות ראשונים מטופלים בדרך כלל בתחום הפילוסופיה המכונה אפיסטמולוגיה, אך הם גורם חשוב בכל ספקולציה מטאפיזית .
בפילוסופיה "עקרונות ראשונים" הם לעיתים קרובות שם נרדף במקצת לאפריורי, דטום והנמקה אקסיומטית .
פילוסופיה > פילוסופיה יוונית עתיקה

בפילוסופיה היוונית העתיקה, עקרון ראשון שממנו נגזרים עקרונות אחרים נקרא arche ומאוחר יותר "עיקרון ראשון" או "יסוד". בהרחבה, הכוונה עשויה להיות "מקום ראשון", "שיטת ממשל", "אימפריה, ממלכה", "רשויות" המושג של קשת הותאם מהקוסמוגוניות המוקדמות ביותר של הסיודוס והאורפיזם, דרך התיאוריות הפיזיקליות של הפילוסופיה הפרה-סוקרטית ואפלטון לפני שהפכו לפורמליות כחלק מהמטאפיזיקה על ידי אריסטו . Arche מתועתק לעיתים גם כ-arkhé ) היא מילה יוונית עתיקה בעלת חושים ראשוניים "התחלה", "מקור" או "מקור פעולה": מההתחלה, או הטיעון המקורי, "פקודה". העיקרון או היסוד הראשון תואם את "החומר הבסיסי האולטימטיבי" ו"העיקרון האולטימטיבי בלתי ניתן להדגמה".
פילוסופיה > פילוסופיה מודרנית > דקארט

דקארט, שהושפע עמוקות מאוקלידס, היה רציונליסט שהמציא את שיטת הפילוסופיה הבסיסית. הוא השתמש בשיטת הספק, הנקראת כיום ספק קרטזיאני, כדי לפקפק באופן שיטתי בכל מה שהוא יכול לפקפק עד שנשאר עם מה שהוא ראה כאמיתות שאין להטיל ספק בהן גרידא. תוך שימוש בהצעות המובנות מאליהן כאקסיומות שלו, או יסודות, הוא המשיך להסיק מהן את כל גוף הידע שלו. היסודות נקראים גם אמיתות אפריוריות . ההצעה המפורסמת ביותר שלו היא "Je pense, donc je suis" (אני חושב, לכן אני, או Cogito ergo sum), שהוא ציין בשיח שלו על השיטה היה "העיקרון הראשון של הפילוסופיה שחיפשתי."
בפיזיקה

בפיזיקה, אומרים שחישוב הוא מעקרונות ראשונים, או מהתחלה, אם הוא מתחיל ישירות ברמת חוקי הפיזיקה הקבועים ואינו מניח הנחות כמו מודל אמפירי ופרמטרים מתאימים .
לדוגמה, חישוב של מבנה אלקטרוני באמצעות משוואת שרדינגר בתוך קבוצה של קירובים שאינם כוללים התאמת המודל לנתונים ניסיוניים היא גישה ab initio.
הפניות

עקרונות ראשוניים בהכרת הטבע
↑  יעל קנדר, רוצים חדשנות בחברה? חיזרו להתחלה כמו מאסק או חברו את הנקודות כמו ג'ובס, באתר כלכליסט, 30 ביוני 2022
1 2  First cause | philosophy | Britannica.com https://www.britannica.com › topic › first-cause
↑  Vernon Bourke, Ethics, (New York: The Macmillan Co., 1966), 14.
↑  Startup Archive (2024-03-09), Jensen Huang explains how he designed NVIDIA from first principles, נבדק ב-2024-07-21
↑  ἐξ ἀρχῆς λόγος:
↑  (in plural: ἀρχαί),
↑  ἐξ ἀρχῆς
↑  ἀρχή, A Greek-English Lexicon
↑  Peters Lexicon:1967:23
↑  פרק תשיעי עקרונות ראשונים וחלקיקים אחרונים בהכרת הטבע, באתר kotar.cet.ac.il
.
Drunk in Love

Drunk in Love (בעברית: שיכורים מאהבה) הוא שיר של הזמרת האמריקאית ביונסה מאלבומה החמישי, Beyonce. בשיתוף הראפר ג'יי זי. השיר יצא כסינגל השני מן האלבום ב-17 בדצמבר 2013. השיר מתאר אישה שיכורה על חוף הים שרה דברי מיניות נשית בדרך חושנית ובטוחה אל אהובה.
השיר זכה לשבחים רבים על ידי מבקרי מוזיקה. נוסף על כך השיר היה מועמד לפרסים רבים, ביניהם וידאו השנה בטקס ה-VMA לשנת 2014 ואף זכה בשני פרסי גראמי על "Best R&B Song" ו-"Best R&B Performance". השיר הגיע למקום ה-2 במצעד הבילבורד הוט 100 של ארצות הברית ולמקום ה-1 במצעד ה-Hot R&B/Hip-Hop Songs. השיר נבחר לשיר הטוב ביותר לשנת 2014 על ידי המגזין האמריקאי "רולינג סטון".
קליפ השיר צולם בשחור לבן בגולדן ביץ', פלורידה. בקליפ השיר נראית ביונסה רוקדת עם בגד ים שחור על החוף ושרה דברי מיניות אל בעלה ג'יי זי. לאחר מכן נראה ג'יי גם כן על החוף עם כוס יין והוא עונה לביונסה על ידי השיר. השיר בוצע על ידי ביונסה וג'יי זי בתחילת טקס גראמי לשנת 2014. כמו כן, לשיר נעשו גרסאות כיסוי רבות ורמיקיסים רבים, ביניהם רמיקס רשמי יחד עם הרפאר קניה וסט.
נכון למרץ 2016 קליפ השיר גרף מעל ל-350 מיליון צפיות בערוץ ה-vevo של ביונסה. השיר הגיע למעמד של פלטינה משולשת בארצות הברית עם מכירות של מעל 3,000,000 עותקים.
מיקומי שיא ותארים

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |   ‏‏‏  מצעדים ודירוגים>  |
| --- | --- | --- | --- |
|  אוסטרליה | מצעד הסינגלים האוסטרלי | 22 |  |
|  אירלנד | מצעד הסינגלים האירי | 10 |  |
|  ארצות הברית | בילבורד הוט 100 | 2 |  |
|  גרמניה | GfK – טופ 100 | 70 |  |
|  דנמרק | היטליסטן | 15 |  |
|  דרום אפריקה | אנטרטיינמנט מוניטורינג אפריקה | 1 |  |
|  הולנד | מצעד 40 הסינגלים ההולנדיים | 39 |  |
|  הממלכה המאוחדת | מצעד הסינגלים הבריטי | 9 |  |
|  יפן | יפן הוט 100 | 92 |  |
|  ניו זילנד | המצעד הניו זילנדי הרשמי | 7 |  |
|  סלובקיה | ČNS IFPI | 46 |  |
|  פינלנד | המצעדים הפיניים הרשמיים | 19 |  |
|  צ'כיה | ČNS IFPI | 83 |  |
|  צרפת | SNEP | 9 |  |
|  קנדה | קנדה הוט 100 | 23 |  |
|  שוודיה | סוורייטופליסטן | 16 |  |
|  שווייץ | המצעד השווייצרי | 40 |  |
נתוני מכירות

| אזור | תואר | מכירות |
| --- | --- | --- |
| אוסטרליה (ARIA) | 3× פלטינה | 210,000 |
| איטליה (FIMI) | זהב | 15,000 |
| ארצות הברית (RIAA) | 8× פלטינה | 8,000,000 |
| גרמניה (BVMI) | זהב | 150,000 |
| הממלכה המאוחדת (BPI) | 2× פלטינה | 1,200,000 |
| ניו זילנד (Recorded Music NZ) | זהב | 7,500 |
| פורטוגל (AFP) | זהב | 10,000 |
| קנדה (Music Canada) | 4× פלטינה | 40,000 |
סיכום
| בכל העולם | — | 9,632,500 |
Only the Good Die Young

"Only the Good Die Young" (בעברית: "רק הטובים מתים צעירים") הוא שיר שנכתב והוקלט על ידי בילי ג'ואל מתוך אלבום האולפן החמישי שלו, The Stranger, שיצא לאור בשנת 1978 כסינגל השלישי מתוך ארבעה.
רקע

"Only the Good Die Young" היה שנוי במחלוקת בזמנו, כאשר המילים נכתבו מנקודת מבטו של גבר צעיר הנחוש לקיים יחסי מין עם נערה קתולית. השיר נכתב בהשראת אהבתה של ג'ואל מהתיכון, וירג'יניה קלהאן. הנער/המספר מאמין שהנערה מסרבת לו משום שהיא באה ממשפחה קתולית דתית ושהיא מאמינה שיחסי מין לפני הנישואין הם חטא. הוא שר,
You Catholic girls start much too late, (אתן הבנות הקתוליות מתחילות מאוחר מדי)
but sooner or later it comes down to fate. (אבל במוקדם או במאוחר זה תלוי בגורל)
I might as well be the one. (באותה מידה אני יכול להיות האחד)
ניסיונות לצנזר את השיר רק הפכו אותו לפופולרי יותר, לאחר שקבוצות דתיות ראו בו אנטי-קתולי, ולחצו על תחנות רדיו להסיר אותו מרשימות ההשמעה שלהן. "כשכתבתי את 'Only the Good Die Young', המטרה של השיר לא הייתה כל כך אנטי-קתולית כמו פרו-תאווה", אמר ג'ואל למגזין Performing Songwriter. "ברגע שאסרו עליו, האלבום התחיל לכבוש במצעדים". בראיון משנת 2008, ג'ואל גם הצביע על חלק אחד מהמילים שכמעט כל מבקרי השיר פספסו: הילד בשיר לא הצליח להגיע לשום מקום עם הילדה, והיא שמרה על צניעותה. השיר מתחיל בהקדמה לפסנתר.
בשנת 2023 אמר ג'ואל על השיר: "לאחרונה עלה בדעתי שאני מנסה לשכנע איזו אישה תמימה ומסכנה לאבד את בתוליה בגלל התאווה שלי. זה סוג של שיר אנוכי - כאילו, למי אכפת מה קורה לך? מה עם מה שאני רוצה?... אבל מצד שני, זה היה בזמנו. זה נכתב באמצע שנות ה-70, וניסיתי לפתות בנות. למה בולשיט על זה?"
קבלה

בילבורד תיאר את "Only the Good Die Young" כאחד השירים "החזקים והקליטים" של ג'ואל. קאש בוקס אמר כי "בילי תופס את הכיף עם קצב מתגלגל, מחיאות כפיים, סולו סקסופון פטפטני וליקיי פסנתר גזעניים".
רשימת רצועות > סינגל 7 אינץ' (1978)

"Only the Good Die Young"
"Get It Right the First Time"
הערות שוליים

↑  The 25 Greatest Billy Joel Songs of All Time, Paste Magazine (באנגלית אמריקאית)
↑  Billy Joel - Only The Good Die Young, One Final Serenade: The Songs of Billy Joel (Billy Joel Fan Site) (באנגלית)
↑  קלי בוייר, The 1970s, 2007, עמ' 177
1 2  מאורי דין, Rock N' Roll Gold Rush, עמ' 242, ISBN 0-87586-207-1
↑  The Story Behind Billy Joel's "Only the Good Die Young", Performing Songwriter Ent., LLC, ‏2012-05-09 (באנגלית אמריקאית)
↑  Interview with Oprah Winfrey, The Oprah Winfrey Show, 2008
↑  "Billy Joel Reflects on Two of His Songs by Today's 'Woke Standards'"
↑  "Top Single Picks"
↑  "CashBox Singles Reviews"
| --- | --- |
בקרת זהויות :  MusicBrainz work: 15c626d5-78d5-3fa7-8bfc-2d9e254eeec2
ריצב"א

.
| --- | --- |
 לידה:  צרפת
 רבותיו:  אליהו מפריז, רבנו תם, ר"י הזקן 
 תלמידיו:  יהודה בר יקר, יחיאל מפריז 
 
רבינו יצחק בן אברהם משאנץ (נפטר בשנת 1199, או לפי מקורות אחרים ב-1210), הריצב"א (מכונה לפעמים גם ר"י הבחור, ריב"א, ר"י מדנפירא ור' יצחק מטרניאל), היה מחשובי בעלי התוספות במאה ה-12, תלמידם של רבנו תם ור"י הזקן, ואחיו הגדול של הר"ש משאנץ.